CELEX: E2010J0012
Language: et
Date: 2011-06-28 00:00:00
Title: Otsus, 28. juuni 2011 , kohtuasjas E-12/10 – EFTA järelevalveamet vs . Island (Kohustuste täitmatajätmine lepinguosalise poolt – Teenuste osutamise vabadus – Direktiiv 96/71/EÜ – Töötajate lähetamine – Töötasu miinimummäärad – Tasuline puhkus haiguse või tööõnnetuse korral – Tööõnnetuskindlustus)

17.11.2011   
            
            
               ET
            
            
               Euroopa Liidu Teataja
            
            
               C 336/20
            
         OTSUS,
   28. juuni 2011,
   kohtuasjas E-12/10
   EFTA järelevalveamet vs. Island
   (Kohustuste täitmatajätmine lepinguosalise poolt – Teenuste osutamise vabadus – Direktiiv 96/71/EÜ – Töötajate lähetamine – Töötasu miinimummäärad – Tasuline puhkus haiguse või tööõnnetuse korral – Tööõnnetuskindlustus)
   2011/C 336/14
   Kohtuasjas E-12/10, EFTA järelevalveamet vs. Island, on esitatud NÕUE, et kohus tuvastaks, et jättes jõusse seaduse nr 45/2007 (mis käsitleb Islandile ajutiselt töötajaid lähetavate välisettevõtjate õigusi ja kohustusi ning nende töötajate töötingimusi) artiklid 5 ja 7, ei ole Island täitnud kohustusi, mis tulenevad EMP lepingu artiklist 36 ja EMP lepingu XVIII lisa punktis 30 osutatud õigusakti (Euroopa Parlamendi ja nõukogu direktiiv 96/71/EÜ, 16. detsember 1996, töötajate lähetamise kohta seoses teenuste osutamisega; direktiivi on kohandatud EMP lepinguga selle protokolliga nr 1) artiklist 3. Kohus koosseisus esimees Carl Baudenbacher, Thorgeir Örlygsson ja ettekandev kohtunik Per Christiansen tegi 28. juunil 2011. aastal otsuse, mille resolutiivosa on järgmine:
   Kohus:
   
               1)
            
            
               tuvastas, et jättes jõusse seaduse nr 45/2007 (mis käsitleb Islandile ajutiselt töötajaid lähetavate välisettevõtjate õigusi ja kohustusi ning nende töötajate töötingimusi) artiklid 5 ja 7, ei ole Island täitnud kohustusi, mis tulenevad Euroopa Parlamendi ja nõukogu 16. detsembri 1996. aasta direktiivis 96/71/EÜ (töötajate lähetamise kohta seoses teenuste osutamisega) artiklist 3;
            
         
               2)
            
            
               kohustab Islandi Vabariiki kandma menetluskulud.